Lietuvos Respublikos Vyriausybė

nutarimas

DĖL NACIONALINIO MAISTO IR VETERINARIJOS RIZIKOS VERTINIMO INSTITUTO SAVININKO TEISIŲ IR PAREIGŲ PERDAVIMO LIETUVOS RESPUBLIKOS ŽEMĖS ŪKIO MINISTERIJAI

2023 m. rugpjūčio 23 d. Nr. 674

Vilnius

Vadovaudamasi Lietuvos Respublikos biudžetinių įstaigų įstatymo 4 straipsnio 7 dalimi, Lietuvos Respublikos Vyriausybė nutaria:

1.	Perduoti Lietuvos Respublikos žemės ūkio ministerijai įgyvendinti Nacionalinio maisto ir veterinarijos rizikos vertinimo instituto savininko teises ir pareigas, kurias šiuo metu įgyvendina Valstybinė maisto ir veterinarijos tarnyba.

2.	Įgalioti:

2.1. Žemės ūkio ministeriją įgyvendinti valstybės, kaip Nacionalinio maisto ir veterinarijos rizikos vertinimo instituto savininkės, turtines ir neturtines teises ir pareigas.

2.2. Valstybinę maisto ir veterinarijos tarnybą ir Žemės ūkio ministeriją pasirašyti šio nutarimo 1 punkte nurodytų teisių ir pareigų perdavimo–priėmimo aktą.

3.	Nustatyti, kad šis nutarimas įsigalioja 2024 m. sausio 1 d.

Ministrė Pirmininkė	Ingrida Šimonytė

Žemės ūkio ministras	Kęstutis Navickas